LESN 6
How Wi Benifit Wen Wi Spen Taim Wid Wi Bradaz ahn Sistaz?
Eevn if wi haftu waak chroo tik bush, fays bad weda, er chrai kech wahn raid, wi noh mek notn stap wi fahn goh da wi Kristyan meetin dehn. Aala wi ga wi oan prablemz eena laif ahn feel taiyad afta di werk haad aal day, bot wi stil chrai haad fi deh da wi meetin wid wi bradaz ahn sistaz. Wai wi du dis?
Wi wahn feel hapi. Wen di apasl Paal mi seh fi “inkorij wan anada,” ih mi-di taak bowt wi bradaz ahn sistaz eena di kangrigayshan. (Heebrooz 10:24) Dis meen dat wi wahn tink bowt wan anada ahn geh fi noa wi bradaz ahn sistaz beta. Wi wahn spen taim wid dehn ahn shoa dehn dat wi kay bowt dehn. Wen wi du dis, wi wahn fain owt dat som a dehn don gaan chroo di saym prablem dehn weh wee di goh chroo. Soh, dehn wahn ku help wi fi deel wid fi wee prablem dehn tu.
Wi wahn ga wahn kloas rilayshanship wid wi bradaz. Da wi meetin dehn, wi deh rong wi kloas frenz, noh jos peepl weh wi bayli noa. Bisaidz wi meetin dehn, wi spen taim tugeda di ga fon. Wen wi du dis, wi laan fi apreeshiayt wan anada moa, ahn dat mek wi lov geh schranga. Den, wen wi bradaz di fays wahn prablem, wi glad fi help dehn owt kaaz wi da gud frenz. (Jan 15:13) Soh, wen wi spen taim wid evribadi eena di kangrigayshan, wi di shoa dat wi waahn “get lang wid wan anada.”
Wi inkorij yu fi pik dehn wan weh di du di wil a Jehoava az yu fren dehn. Yu wahn fain dehn kaina frenz monks Jehoava Witnisiz. Pleez noh mek notn stap yu fahn spen taim wid wi.
How wi benifit wen wi spen taim wid wi bradaz da di meetin dehn?
Wen yoo wuda waahn geh fi noa evribadi eena fi wee kangrigayshan?
slk_Latn taq_Latn taq_Latn taq_Latn taq_Latn tpi_Latn taq_Latn twi_Latn